lflage/wiki-talks huggingface dataset:
Discussió:Llista dels llibres originals en català més traduïts

message: Al TRAC també apareix el llibre d'El clan de la lloba. Pot ser que hi falti a la llista? O no s'hi ha posat per alguna raó? @Brunnaiz Indpcatll (disc.) 11:20, 13 nov 2022 (CET)
replies: text: Hi falta perquè quan vaig crear la pàgina no hi devia figurar. Ara m'encarregaré d'afegir-lo! --Brunnaiz (disc.) 12:25, 13 nov 2022 (CET)
thread_title:  Llibre que manca 

message: En aquesta referència es pot comprovar que Les veus del Pamano té versió en ucraïnès. --Brunnaiz (disc.) 21:38, 2 maig 2023 (CEST)
replies: text: Hola Brunnaiz: jo em baso en el TRAC de l'Institut Ramon Llull... Per altra banda, bona feina amb l'article, va ser una bona idea crear-lo. Salut. PaliGol (disc.) 21:55, 2 maig 2023 (CEST)
replies: text: : Sí, justament és un arxiu de la web del TRAC de l'Institut Ramon Llull, d'on em vaig basar per a la creació de l'article :) --Brunnaiz (disc.) 22:02, 2 maig 2023 (CEST)
replies: text: ::Sí, ara ho he vist. De totes maneres, potser caldria referenciar millor l'article, perquè l'Institut Ramon Llull és una font primària, no? També advertir que no és una llista exhaustiva i que pot ser que no estigui actualitzada ("a l'última"). PaliGol (disc.) 22:05, 2 maig 2023 (CEST)
replies: text: ::: Estic d'acord en els últims punts, però no sé si acabo d'entendre per què l'Institut Ramon Llull es consideraria una font primària en aquest cas. --Brunnaiz (disc.) 22:07, 2 maig 2023 (CEST)
replies: text: ::::De fet, el TRAC és una base de dades de l'IRL, que podria ser considerada font secundària. En qualsevol cas, seria bo afegir alguna referència de la premsa com es fa habitualment? En poso un exemple a l'article. PaliGol (disc.) 22:26, 2 maig 2023 (CEST)
thread_title:  ''[[Les veus del Pamano]]'' en ucraïnès 

message: * Maletes perdudes de Jordi Puntí i Garriga (avui: 13 traduccions) + referència
* La ciutat invisible d'Emili Rosales i Castellà (avui: 13 traduccions)
* Paraules emmetzinades de Maite Carranza Gil-Dolz del Castellar (avui: 13 traduccions)
-- Brunnaiz (disc.) 16:43, 28 des 2023 (CET)
thread_title:  Llibres imminentment admissibles
Discussió:Larisa (desambiguació)

message: Totes aquestes pàgines són topònims o altres noms derivats d'aquests topònims. Es tracta d'un topònim grec una mica genèric, de manera que antigament hi havia diversos noms de lloc anomenats així, com es veu en aquesta mateixa pàgina de desambiguació. Esdevé que en grec aquest topònim era Λάρισα, amb una sola sigma i amb la iota llarga, i només ocasionalment amb dues sigmes. Per qualque motiu, fora del grec ha fet gran fortuna la variant amb dues sigmes, però el Diccionari Grec-Català considera aquesta forma com a secundària i diu que en català és Larisa, amb una sola essa i sense accent (perquè la iota és llarga i, en conseqüència, en llatí és un mot pla). És cert que la GEC ofereix la forma amb dues esses i esdrúixola, però segurament això és perquè vol recollir la pronúncia de grec modern (i segurament per influència de les principals llengües d'alfabet llatí, que insisteixen en la doble essa). A parer meu, per tant, tots els topònims s'haurien de reanomenar amb la forma Larisa, llevat de Làrissa, que llavors podria ser reanomenat Làrissa i prou. El cas de Làrissa (mitologia) és controvertit, perquè d'una banda és cert que també hauria de ser Larisa, però el Pierre Grimal diu Larissa; si prevalgués el criteri de la bibliografia, caldria anomenar-lo així, i per tant es crearia una triplicitat en la forma: Làrissa la ciutat moderna, Larissa el personatge i Larisa la resta de topònims antics. Pel que fa als antropònims, com és natural en el cas dels personatges moderns no s'han de tocar. Pel que fa a Làrissa (satèl·lit), com que rep el nom del personatge mitològic, deduesc que s'hauria d'anomenar igual (Larissa, o Larisa si es decideix de fer cas al Diccionari Grec-Català). Finalment, totes tres formes les encabiria dins una mateixa pàgina de desambiguació, i no tres. Joan Gené (disc.) 12:24, 13 nov 2022 (CET)
replies: text: Em sembla bé el que proposes. Quan hagis fet els reanomenaments corresponents, et prego que m'avisis perquè pugui passar a arreglar els enllaços amb el bot.—Leptictidium (digui) 14:13, 13 nov 2022 (CET)
replies: text: : crec que, tot i que l'article es digui Làrissa, estaria bé que la forma emprada fos Larisa en els articles que facin referència a la ciutat en època antiga. De tota manera, crec que aquesta excepció no la pot tenir en compte el bot, i s'hauria de fer manualment. Què en penses?--Joan Gené (disc.) 19:53, 14 nov 2022 (CET)
replies: text: :: Em sembla bé sempre que ho circumscribim a l'època antiga sensu stricto (car a l'època medieval ja era Λάρισσα). Si estem d'acord, és bastant simple d'aplicar amb una supervisió manual del bot.—Leptictidium (digui) 19:58, 14 nov 2022 (CET)
replies: text: ::: d'acord. Jo en algunes edicions he fet servir la redirecció Larisa de Tessàlia.--Joan Gené (disc.) 20:01, 14 nov 2022 (CET)
replies: text: :::: Doncs ja estan en marxa els canvis. Supervisant-los, veig que hi ha molts articles de personatges antics tipus «X de Làrissa» o «Y de Larissa» que caldrà reanomenar. Però això ja sí que ha de ser manual.—Leptictidium (digui) 20:06, 14 nov 2022 (CET)
thread_title:  Larissa, Larisa o Làrissa?
Discussió:Escola de Teatre i Circ d'Amposta

message: Viquipèdia:Esborrar_pàgines/Historial/2022/11#Escola_de_Teatre_i_Circ_d'Amposta--Medol (disc.) 17:08, 13 nov 2022 (CET)

message: El centre, tot i ser jove, te força projecció social, sobretot pel festival FestiCam, penso que l'article és admissible. Flamenc (disc.) 18:43, 22 nov 2022 (CET)
replies: text: Gràcies als canvis realitzats ara ja és un article amb format enciclopèdic i referenciat. Retiro plantilla manteniment. --Lluis tgn (disc.) 13:00, 4 gen 2023 (CET)
thread_title:  Una neteja i un petit desenvolupament
Discussió:Gitanos catalans de França

message: quina currada d'article, l'enhorabona!! Moltes gràcies! Judesba (digues...) 19:51, 13 nov 2022 (CET)
replies: text: Gràcies , m'alegro que el trobis interessant. Sempre he pensat que calia fer-lo perquè aquest col·lectiu és molt important i, malauradamanet, no prou conegut. Gràcies pels teus comentaris! Montesita (disc.) 19:55, 13 nov 2022 (CET)
replies: text: :Totalment d'acord, . Salut! --Judesba (digues...) 20:02, 13 nov 2022 (CET)
thread_title:  Agraïment
Discussió:Alienació

message: Traducció Aliénation (fr) Rubisimoes (disc.) 21:47, 13 nov 2022 (CET)
thread_title:  traducció 

message: Traducció Alienación (es) Rubisimoes
thread_title:  Traducció 

message: Rubisimoes, Aquesta article sembla que no estigui acabat. Té una secció on només hi ha el títol, i falta referenciar bona part del seu contingut. Hauries de posar-hi la plantilla «editant».
Per altra banda, la secció «L'alienació en economia», que està buida, conté únicament un enllaç al que anomena «article principal», però en l'article que enllaça no es parla d'«alienació», sinó d'«alineació».
Mercè Piqueras (disc.) 10:02, 14 nov 2022 (CET)
replies: text: Hola Mercè,

text: Tens tota la raó. Vaig veure l'article i el vaig veure poc elaborat. L'he d'editar de nou de dalt a baix, però només faré la part de sociologia perquè és allò que entenc. M'hi poso.

text: Gràcies. Rubisimoes (disc.) 15:47, 14 nov 2022 (CET)
replies: text: :He corregit els apartats que lingüísticament podien ser incorrectes, he ampliat a partir de traducció la filosofia i, amb el meu propi treball, he ampliat la secció sociologia, que és allò que volia fer i ser fer. Rubisimoes (disc.) 23:40, 14 nov 2022 (CET)
thread_title:  Article inacabat? i "alienació" en economia
Discussió:Jurassic Park (pinball)

message: Complet.--Manlleus (disc.) 21:59, 13 nov 2022 (CET)

message: Viquipèdia:Esborrar_pàgines/Historial/2022/11#Jurassic_Park_(pinball) aLZiNous: deixa'm un missatge. 09:42, 27 nov 2022 (CET)
thread_title:  Proposta d'esborrament
Discussió:Magatzems Jorba

message: Algunes de les fonts consultades no informen correctament sobre l'ampliació del 1932, que va ser bàsicament en horitzontal, amb l'extensió cap a la cantonada. L'ampliació en vertical, amb la remunta de dues plantes, és en realitat del 1964. Paddy Mc Aloon (disc.) 00:17, 14 nov 2022 (CET)
thread_title:  Errors a les fonts
Discussió:Mà d'Irulegi

message: Crec que s'hauria d'anomenar mà d'Irulegi sense l'article. SMP​ ([ +] disc. xat) 22:02, 14 nov 2022 (CET)
replies: text: Pau Cabot · Discussió 07:43, 15 nov 2022 (CET)
thread_title:  Títol
Discussió:Puig de la Collada Verda

message: Atès que forma part dels 100 cims proposo mantenir-lo Amortres (disc.) 06:32, 15 nov 2022 (CET)
replies: text: D'acord amb no fusionar l'article i a treure'n FVA.--Pere prlpz (disc.) 11:27, 21 nov 2022 (CET)
thread_title:  FVA
Discussió:Argos (mestre d'aixa)

message: A parer meu, el títol és desafortunat, perquè no evita la confusió amb altres personatges de nom Argos que també eren herois, com ara Argos (fill de Zeus) i Argos (fill de Frixos). Crec que Argos (constructor del vaixell) seria més encertat, si a ningú no se li ocorr una manera més concisa d'expressar el parèntesi. Joan Gené (disc.) 10:07, 15 nov 2022 (CET)
replies: text: D'acord amb la idea, però faria servir un terme més precís i que val la pena conservar en la nostra llengua: «Argos (mestre d'aixa)».—Leptictidium (digui) 10:48, 18 nov 2022 (CET)

text: És cert que Argos (heroi) pot dur a confusió, però no hi veig nom alternatiu Magenri (disc.) 11:24, 18 nov 2022 (CET)
replies: text: : m'agrada l'opció Argos (mestre d'aixa). Faig el reanomenament?--Joan Gené (disc.) 13:17, 18 nov 2022 (CET)
replies: text: ::Endavant! Magenri (disc.) 13:42, 18 nov 2022 (CET)
replies: text: :::Som-hi!—Leptictidium (digui) 13:56, 18 nov 2022 (CET)
thread_title:  Títol
Discussió:Nau Argo

message: No estic segur que el títol de la pàgina sigui el millor possible. D'entrada, la nau es deia Argo, no pas Argos. Al seu torn, el títol Nau Argo portaria a confusió amb la mateixa nau. Veig que moltes de viquipèdies l'intitulen en llatí, Argo Navis, però això potser desentona amb la resta de constel·lacions, que crec que en català no se solen mantenir en llatí. Com que no ho conec prou ni ho tenc del tot clar, ho deix aquí esperant si qualcú diu la seva. Joan Gené (disc.) 10:13, 15 nov 2022 (CET)
replies: text: A favor de reanomenar a «Nau Argo» pels motius exposats.—Leptictidium (digui) 10:43, 18 nov 2022 (CET)

text: Crec que s'hauria de reanomenar a Nau Argo Magenri (disc.) 11:21, 18 nov 2022 (CET)
replies: text: :Doncs faig el reanomenament amb la plantilla:Confusió que dugui a la nau Argo.--Joan Gené (disc.) 13:18, 18 nov 2022 (CET)
thread_title:  Títol
Discussió:Argos

message: Crec que caldria considerar que aquesta pàgina es digués Argos i prou. Comprovant al què hi enllaça, no hi ha cap pàgina que arribi a vint, mentre que la ciutat en té gairebé quatre-cents. D'altra banda, gairebé totes les pàgines que enllacen a la desambiguació es refereixen a aquesta ciutat, i no a cap altre Argos. Joan Gené (disc.) 10:17, 15 nov 2022 (CET)
replies: text: A mi em sembla bé, tot i que tinc un clar biaix pel meu interès pel món clàssic que potser em complica jutjar la importància relativa de tal o tal accepció.—Leptictidium (digui) 18:22, 16 nov 2022 (CET)

text: D'acord amb la proposta Magenri (disc.) 11:33, 17 nov 2022 (CET)
replies: text: : ja que hi som, què en pensau del que dic a Discussió:Nau Argos, Discussió:Argos (heroi) i Discussió:Argos (fill d'Arèstor)?--Joan Gené (disc.) 10:36, 18 nov 2022 (CET)
thread_title:  Títol
Discussió:Francisco Vera

message: L'article en anglès té informació sobre l'assumpte Frabiltorna (disc.) 20:39, 16 nov 2022 (CET)
replies: text: aniré traduint--Frabiltorna (disc.) 21:10, 16 nov 2022 (CET)
thread_title:  Ampliar 

message: *
*
*
*
*
*
* 
Docosong (disc.) 18:41, 4 gen 2023 (CET)
thread_title:  FF
Discussió:Resclosa de les Goles de la Masada

message: A la Wiquipèdia hi predomina un discurs administrativista que dona més importància a la pertinença municipal dels elements geogràfica que a l'adscripció en sistemes geogràfics; per això l'he inclós en la categoria de Molins de la Riera de Merlès.
I posar les restes d'una resclosa en la categoria d'embassaments era del tot exagerat. L'he suprimit. Avignasi (disc.) 23:34, 16 nov 2022 (CET)
thread_title:  Categories adients
Discussió:Resclosa del Camp de Salselles

message: A la Wiquipèdia hi predomina un discurs administrativista que dona més importància a la pertinença municipal dels elements geogràfica que a l'adscripció en sistemes geogràfics; per això l'he inclós en la categoria de Molins de la Riera de Merlès. I posar les restes d'una resclosa en la categoria d'embassaments era del tot exagerat. L'he suprimit. Avignasi (disc.) 23:45, 16 nov 2022 (CET)
thread_title:  Categories adients
Discussió:Federació d'Associacions d'Artesans d'Oficis de Catalunya

message: Viquipèdia:Esborrar_pàgines/Historial/2022/11#Federació_d'Associacions_d'Artesans_d'Oficis_de_Catalunya--Medol (disc.) 09:37, 17 nov 2022 (CET)
thread_title:  Proposta d'esborrat
Categoria Discussió:Jugadors de tennis de taula catalans

message: Hola @Brunnaiz, en relació a la proposta de supressió i tal com interpreto la norma de categorització, aquesta categoria conté més de 5 articles, en concret 5+3=8, no és així? AlbertRA (disc.) 17:02, 17 nov 2022 (CET)
replies: text: Sí, he tret l'avís quan hi he afegit la subcategoria. --Brunnaiz (disc.) 17:04, 17 nov 2022 (CET)
thread_title:  Norma de categorització
Discussió:Tossal Gros de Vallbona

message: Atès que forma part de la llista dels 100 cims de fa FEEC crec que cal mantenir-lo Amortres (disc.) 05:56, 18 nov 2022 (CET)
replies: text: D'acord a no fusionar i treure'n FVA.--Pere prlpz (disc.) 11:20, 21 nov 2022 (CET)
thread_title:  FVA
Discussió:Palau Reial Menor

message: Tal com està ara mateix, aquest article és molt dens (ja que stà calcat d'una monografia) i se solapa amb altres dos, el que parla dels Templers a Catalunya, i el de la Capella. La meva idea és alleuregir-lo, traspassant el material a aquest dos, i a canvi, afegir una nova secció sobre la urbanització de cases que s'hi va fer després de l'enderroc. Paddy Mc Aloon (disc.) 11:19, 18 nov 2022 (CET)
thread_title:  Alleugeriment i reestructuració de l'article
Discussió:Llibre d'estil de la Diputació de Barcelona

message: De la mateixa manera que a la Wikipedia ja hi ha pàgines dedicades a altres llibres d'estil (p.e. The Chicago Manual of Style i el Hart's Rules), crec que una pàgina dedicada al Llibre d'estil de la Diputació de Barcelona també està justificada. És un llibre molt complet i de gran utilitat. M'agradaria conèixer les raons més concretes que defensa la persona que proposa eliminar la pàgina. Gràcies. Domish (disc.) 11:20, 18 nov 2022 (CET)
replies: text: @Domish Els exemples són la Viquipèdia anglesa i, per altra banda, tenen més recorregut i anys que no pas el llibre d'estil de la Diputació. Per altra banda, cal verificar el contingut amb fonts fiables independents i de tercers, i ara mateix no és dona el cas. Per últim, no nego que sigui un llibre molt complet però això no justifica que sigui un assumpte enciclopèdic.--Docosong (disc.) 12:44, 18 nov 2022 (CET)
replies: text: :Dir que és la Viquipèdia anglesa, i no la catalana, la que incorpora enllaços a llibres d'estil importants no em sembla un argument per esborrar una pàgina; per aquesta regla de tres, molts altres articles que al seu moment eren únics en una temàtica concreta mai s'haurien d'haver publicat.

text: :D'altra banda, treure l'enllaç del Llibre d'estil a la pàgina de la Diputació i deixar, per exemple, enllaços al Dipòsit d'Arxius de Cervera (!) o la Xarxa de Consum Local em sembla una mica incongruent.

text: :En resum, em sembla que et talles les ales abans d'emprendre el vol. Domish (disc.) 12:43, 22 nov 2022 (CET)
replies: text: ::@Domish No acabo d'entendre l'argument. L'article sobre el llibre no tenia fonts fiables, independents i de tercers. Això ja és suficient per tenir un avís de manca d'admissibilitat. Si la principal referència de l'article és el propi llibre, malament anem perquè aleshores s'està fent un treball inèdit. El problema de posar exemples aparentment similars és que decau sempre en l'argument de Viquipèdia:Com el meu, n'hi ha d'altres. Analitzant els dos exemples que poses, Dipòsit d'Arxius de Cervera és un article molt deficient, conflicte d'interessos i promocional, es pot proposar per esborrar, i la Xarxa Local de Consum de la Diputació de Barcelona tres quarts del mateix i no sembla pas admissible. Sobre la darrera frase, prefereixo no entrar en aquest joc. Salutacions!-- Docosong (disc.) 13:13, 22 nov 2022 (CET)
thread_title:  Justificació de la pàgina sobre el Llibre d'estil de la Diputació de Barcelona
Discussió:Plaça de la Montanyeta

message: Segons el llibret dedicat a la ciutat d'Alacant de la sèrie "Toponímia dels pobles valencians" de l'Acadèmia Valenciana de la Llengua, és "Montanyeta" amb o. Això coincidix amb la informació de l'Atles Lingüístic del Domini Català, segons el qual a la ciutat d'Alacant es diu /mont'aɲa/ amb /o/, variant normativa segons DNV de l'AVL. Propose reanomenar el article com a "Plaça de la Montanyeta". -- Gonzalogramàtica (disc.) 12:30, 18 nov 2022 (CET)
thread_title:  Reanomenar "Montanyeta"
Discussió:Gramàtica del tamazic

message: He retraduït l'article original anglès. Al meu entendre, l'article segueix sent fluix de contingut, però espero que ja només sigui perquè l'original ho és. Caldria, amb el temps, millorar-lo en contingut. CarlesVA (parlem-ne) 11:04, 20 nov 2022 (CET)
thread_title:  Qualitat de l'article
Discussió:Sistema Kafala

message: Jordirooca (disc.) 14:44, 21 nov 2022 (CET)

message: Bon dia! Crec que caldria pensar en reanomenar l'article. "Sistema kafala" em sembla una traducció massa directa de l'anglès, Kafala system. De fet, Kafala system seria més correcte traduir-lo com "sistema de kafala", oi? Fins i tot podríem pensar en emprar l'article: "de la kafala", que en català seria més natural. CarlesVA (parlem-ne) 09:09, 23 nov 2022 (CET)
thread_title:  Sistema ''kafala'' o sistema de ''kafala'' o sistema de la ''kafala''?
Categoria Discussió:Neutral Milk Hotel

message: Veient que hi ha una categoria amb 3 discs i una amb 2 senzills, proposaria ajuntar-les en una categoria única amb un nom Discografia de Neutral Milk Hotel o semblant. Beusson (disc.) 17:26, 21 nov 2022 (CET)
replies: text: Bona idea, gràcies! Avui mateix ho faig, si no hi ha cap problema més. PFC12 (disc.) 20:27, 21 nov 2022 (CET)
thread_title:  Categories que no arriben a 5 articles
Discussió:Colònies de Vilamar

message: Sobre això, crec que valdria més la pena esborrar l'article (que ara fa de guia) i començar des de zero. Així aprendran com crear-ne l'estructura, també, i es pot posar d'exemple durant el taller d'edició. Et sembla? Judesba (digues...) 18:58, 21 nov 2022 (CET)
replies: text: Jo els donaria l'estructura ja feta. L'hem consensuada entre dos o tres col·laboradors. Si no hi ha les seccions creades, com treballaran simultàniament els diferents editors a qui se'ls ha encarregat cada secció de l'article? Lluisetet (disc.) 22:36, 21 nov 2022 (CET)
replies: text: : justament és més interessant a l'inrevés. Que aprenguin com es crea una pàgina des de zero durant el taller d'edició i després s'omple; ja sé que ho treballaran per apartats, però poden veure com es crea aquesta pàgina, com s'hi afegeixen els apartats, etc, i després anar-la treballant per seccions de manera simultània. Quan aprens a editar, la pàgina en blanc fa més respecte; d'aquesta manera poden veure que no és per tant, que és molt més senzill del que sembla fins i tot en un article que serà llarg. --Judesba (digues...) 15:08, 22 nov 2022 (CET)
replies: text: ::Una altra opció és treballar sobre una pàgina a l'espai personal de proves, i així aprenen a crear una pàgina. Llavors també es pot treballar una secció determinada a la pàgina de proves... i s'ajunten totes més endavant. Quelet (disc.) 11:02, 25 nov 2022 (CET)
thread_title:  Creació d'aquest article 

message: He arreglat una mica la introducció. Retiro, doncs, la plantilla de millora. Canvio, a més, el títol de l'article a "Colònies Vilamar" que és el nom que he pogut verificar a les referències. Si algú pensa que és un error sempre es pot revertir. aLZiNous: deixa'm un missatge. 15:41, 26 nov 2022 (CET)
thread_title:  Millora de la introducció
Plantilla Discussió:Títols nobiliaris de Mallorca

message: * Marquesat de la Bastida
* Senyoria de la Bossa d'Or
* Marquesat de Ferrandell
* Marquesat de la FontsantaBibiloni, p. 487.
* Baronia de PinoparBibiloni, p. 142.
* Marquesat del Reguer
* Comtat de San Simon
* Comtat de Savellà
--Joan Gené (disc.) 00:14, 22 nov 2022 (CET)
thread_title:  Bibliografia
Discussió:Partit Comunista de la Xina

message: En Anglés, les fonts occidentals utilitzen "Chinese Communist Party" i les xineses, "Communist Party of China". Sembla que el nom actual és una mala traducció del primer. Si busquem a Google, "Partit Comunista Xinès" té 10.000 resultats, mentre que "Partit Comunista de la Xina", uns 36.000. TaronjaSatsuma (disc.) 15:36, 22 nov 2022 (CET)
thread_title:  Reanomenament
Categoria Discussió:Futbolistes de la Copa del Món de Futbol de 2018

message: Proposo canviar de "Jugadors" a "Futbolistes" per concordar amb la resta de categories de l'arbre: :Categoria:Futbolistes de la Copa del Món de Futbol Carles (enraonem) 08:40, 23 nov 2022 (CET)
replies: text: @CarlesMartin endavant! Manlleus (disc.) 23:53, 24 nov 2022 (CET)
replies: text: :--Carles (enraonem) 04:13, 2 des 2022 (CET)
thread_title:  Canvi de nom
Discussió:Muntanya de Sant Pau (Vilafranca del Penedès)

message: El localitzador vermell que es mostra al mapa apunta més al nord i a l'est de la situació real de la Muntanya de Sant Pau. 
Les coordenades reals són 41° 21′ 30″ N, 1° 40′ 51″ E i està situada immediatament al sud de Pacs.  Pablojschlegl (disc.) 10:52, 23 nov 2022 (CET)
replies: text: Hola @Pablojschlegl. Ja està fet el canvi com demanaves. Els canvis i correccions els pots fer tu mateix des de la pàgina de Wikidata, per exemple aquest a: . També hi ha . Salutacions. --Lluis tgn (disc.) 11:23, 23 nov 2022 (CET)
thread_title:  localització incorrecta
Discussió:Harpo Marx

message: A l'article es diu que es va canviar el nom l'any 1911 per por, donant a entendre que Adolph era un nom alemany. És fals, com indica la versió anglesa, que se'l canviés perquè sonava a alemany (Hitler encara no era ningú políticament parlant). Cal corregir o refer gran part de l'article, sense referències i sense cap mena de credibilitat quan conté afirmacions com la del canvi de nom. Jmrebes  (discussió) 13:22, 23 nov 2022 (CET)
thread_title:  El nom Arthur
Discussió:Joaquim Balet Portabella

message: * https://www.deia.eus/actualidad/2013/02/02/mito-pelota-vasca-catalunya-5365802.html
* http://hemeroteca-paginas.mundodeportivo.com/EMD03/PUB/2002/10/22/EMD20021022057MDP.pdf
* https://www.facebook.com/pelotavascafipv/photos/a.357827371555/10157557386781556/?type=3
-- Docosong (disc.) 12:34, 24 nov 2022 (CET)
thread_title:  FF
Discussió:Arxiu Històric del Poblenou

message: L'AHPN és una associació de la ciutat de Barcelona que treballa per la preservació de la història del barri de Poblenou. Ara mateix estem revisant si les dades sobre la nostra activitat son correctes en Wikipedia i ens hem adonat que hi ha algunes errades o inconsistències a les dades.
Volem actualitzar les dades, per tal que reflecteixin fidelment la realitat de la nostra associació. Ahpn.cat (disc.) 15:45, 24 nov 2022 (CET)
thread_title:  Actualització de dades 

message: Caldria distingir els diferents fons:
* fons fotogràfic: només les fotografies
* fons documental: només els documents, llibres i altres objectes
Ahpn.cat (disc.) 15:57, 24 nov 2022 (CET)
thread_title:  Descripcio del fons 

message: El nom de Manuel Arranz no es correcto, hay ya una entrada en la wikipedia para él y es Manuel Arranz Herrero. Ahpn.cat (disc.) 16:26, 24 nov 2022 (CET)
thread_title:  Manuel Arranz Herrero 

message: He eliminat el catàleg de llibres i vídeos publicats perquè es tracta de material no enciclopèdic. Una altra cosa és que alguns hi haguessin d'anar a la bibliografia. Paddy Mc Aloon (disc.) 09:09, 27 feb 2023 (CET)
thread_title:  Material no encliclopèdic